
Volituse andmine kasutusrendilepingu sõlmimiseks
1. ASJAOLUD JA MENETLUSE KÄIK

Narva Linnkantselei sõlmis AS-ga SEB Ühisliising 05.09.2006.a kasutusrendilepingu nr L06110132 sõiduauto Volkswagen Passat Highline 2,0 TDI PD, registreerimismärk 590MFN kasutamiseks.  

10.05.2010.a. seisuga jääb kasutusrendilepingu jääkmaksumuseks 199 367,32  (ükssada üheksakümmend üheksa tuhat kolmsada kuuskümmend seitse ) krooni 32 senti käibemaksuga.
Narva Linnakantselei taotleb sõlmida uus  kasutusrendi leping sõiduauto ostmiseks ning üle anda liisinguettevõttele esimese sissemaksena sõiduauto Volkswagen Passat Highline 2,0 TDI PD, registreerimismärk 590MFN 

Pakkumine tehti kolmele  automüügi firma pakkujale, millest valiti  välja   AS Viru Rahvaauto  pakkumine nr. 1509156  sõiduautole Skoda Superb Elegance 2,0 Diisel maksumusega   summas 436 127,00 krooni käibemaksuga . Uus sõiduauto võetakse kasutusrendile 4 aastaks.  Esimene sissemaks on  36 343,91 krooni käibemaksuta. 
2. ÕIGUSLIKUD JÄRELDUSED

Vastavalt Kohaliku omavalitsuse korralduse seaduse § 30 lõike 1 punktile 2 “Linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele”.

Vastavalt Narva Linnavolikogu 21.06.2005.a. määrusega nr. 20/57 kinnitatud linnavara eeskirja punktile 34 alapunktile 34.2 otsustuse linnavara tasu eest soetamise kohta võtab vastu linnavalitsus vallasvara osas, mille väärtus ületab 100 000 ( ükssada tuhat ) krooni, kuid ei ületa 250 000 (kakssada viiskümmend tuhat ) krooni. 
3. OTSUS

Lubada Narva Linnakantseleil  sõlmida kasutusrendileping uue sõiduauto ostmiseks ning üle anda liisinguettevõttele esimese sissemaksena sõiduauto Volkswagen Passat Highline 2,0 TDI PD, registreerimismärk 590MFN  jääkmaksumus 199 367,32  ( üheksasada üheksakümmend üheksa tuhat kolmsada kuuskümmend seitse ) krooni 32 senti käibemaksuga, vastavalt kasutusrendilepingule nr L06110132.

4. RAKENDUSSÄTTED

4.1 Halduskohtumenetluse seadustiku § 9 lõike 1 kohaselt võib käesoleva korralduse peale esitada kaebuse Tartu Halduskohtu Jõhvi kohtumajja 30 päeva jooksul arvates Narva Linnavalitsuse poolt korralduse teatavaks tegemise päevast.

4.2 Korraldus jõustub seadusega sätestatud korras.

